|  |  |
| --- | --- |
| **Az előterjesztés tárgya:** | **11./Bizottsági tagok, önkormányzati képviselők tiszteletdíjának megállapítása** |
| **A napirend előterjesztője:** | Tollárné Tóth Tímea polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:*** **határozat**
* **rendelet**
 | egyszerű többséggel, nyílt szavazássalminősített többséggel, nyílt szavazással |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) **35. §** (1) bekezdése alapján a **képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.**

(2) Ha az önkormányzati képviselő tanácsnok, önkormányzati **bizottság elnöke vagy tagja, számára magasabb összegű tiszteletdíj is megállapítható.** Az önkormányzati képviselő számára történő tiszteletdíj **megállapítása nem veszélyeztetheti az önkormányzat kötelező feladatai ellátását.**

(3) **Az önkormányzati képviselőnek** a képviselő-testület képviseletében vagy a képviselő-testület, továbbá a polgármester megbízásából végzett **tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.**

(4) Az önkormányzati képviselő **tiszteletdíja és egyéb juttatása közérdekből nyilvános adat**.

Miháld Község Önkormányzata az önkormányzat szervezeti és működési szabályzatáról szóló 4/2024. (IV. 30.) önkormányzati rendeletében Ügyrendi bizottságot hozott létre. **Az elmúlt évek gyakorlata alapján sem a bizottság tagjainak, sem az önkormányzati képviselők számára tiszteletdíj nem került megállapításra.**

Az önkormányzati képviselők számára a tiszteletdíj megállapításához a központi költségvetés nem nyújt fedezetet, azt csak saját forrás terhére lehet biztosítani, úgy, hogy a tiszteletdíj megállapítása nem veszélyeztetheti az önkormányzat kötelező feladatainak ellátását.

A takarékos gazdálkodás követelményeit szem előtt tartva, jelenleg nem javaslom képviselői tiszteletdíj megállapítását. Amennyiben a képviselő-testület tagjainak tiszteletdíjat kíván megállapítani, ebben az esetben erről önkormányzati rendeletet szükséges alkotni.

Kérem a Tisztelt Képviselő-testületet, hogy az előterjesztést tárgyalja meg és döntsön a bizottsági tagok, képviselők tiszteletdíjáról.

Miháld, 2024. október 2.

 Tollárné Tóth Tímea s.k.

 polgármester